पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश में पुलिस थाना अम्ब के इलाके में शनिवार को एक युवक द्वारा आत्महत्या किए जाने का मामला सामने आया है। पता चला है कि युवक लुमिनस इंडस्ट्री में काम करता था। पिछले कई दिन से उसका कमरा बंद था। आज सुबह उसकी लाश बरामद की गई है। पुलिस ने उसे पोस्टमॉर्टम के लिए भेजवाकर आगे की कार्रवाई शुरू कर दी है।
मृतक की पहचान मंडी जिले के ठियोग के 21 साल के अनिल शर्मा पुत्र रमन के रूप में हुई है। अनिल बणे दी हट्टी में लुमिनस उद्योग में काम करता था। मिली जानकारी के अनुसार अनिल शर्मा का कमरा पिछले कई दिन से बंद था। शक होने पर शुक्रवार रात को करीब 8 बजे किसी ने स्थानीय प्रधान और पुलिस को इस बारे में सूचना दे दी। पुलिस ने मौके पर पहुंचकर कमरे के दरवाजे को काटकर अंदर देखा तो अनिल का शव फंदे से लटका हुआ था। इसके बाद इसकी सूचना इसके परिजनों को दी गई, जिन्होंने पुलिस को अपने पहुंचने तक शव को फंदे से उतारने से मना कर दिया।
शनिवार को सुबह जब मृतक के परिजन मौके पर पहुंचे तो पुलिस और फॉरेंसिक टीम ने कमरे का निरीक्षण किया और शव को फंदे से उतारकर पोस्टमॉर्टम के लिए भेजवाया। इस बारे में अम्ब की DSP सृष्टि पांडेय ने कहा कि युवक ने आत्महत्या जैसा कदम क्यों उठाया है, इसकी जांच अभी की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn